google/wiki40b huggingface dataset:
Saint-Rémy (Saône-et-Loire)

Poloha

Obec má rozlohu 10,38 km². Najvyšší bod je položený 206 m n. m. a najnižší bod 173 m n. m.

Obyvateľstvo

Počet obyvateľov obce je 5 921 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Srbská pravoslávna cirkev

Srbská pravoslávna cirkev je jednou z autokefálnych pravoslávnych cirkví. Jej najvyšším predstaviteľom je srbský patriarcha – v roku 2012 je ním patriarcha Irinej.
Srbská pravoslávna cirkev pôsobí najmä na území Srbska ale svoje eparchie má aj v zahraničí. Jej sídlo je v Belehrade.
V roku 1219 uznal konštantínopolský patriarchát nezávislosť (autokefalitu) Srbskej pravoslávnej cirkvi. Od roku 1346 má cirkev hodnosť patriarchátu.
Marcy (Nièvre)

Poloha

Obec má rozlohu 14,31 km². Najvyšší bod je položený 383 m n. m. a najnižší bod 209 m n. m.

Obyvateľstvo

Počet obyvateľov obce je 162 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mária Lujza Orleánska

Pôvod

Mária Lujza Orleánska sa narodila v kráľovskom paláci Palais Royal v Paríži a po narodení získala titul Mademoiselle d'Orléans. Bola najstaršou dcérou Filipa I. Orleánskeho, mladšieho brata kráľa Ľudovíta XIV., a anglickej princeznej Henriety Anny, dcéry anglického kráľa Karola I.. Medzi predkov Márie Lujzy patrili členovia mnohých významných európskych kráľovských rodov, napríklad z Rakúska, Anglicka aj Španielska. Jej starými rodičmi z otcovej strany boli Ľudovít XIII. a Anna Rakúska. Dvaja jej strýkovia boli králi Anglicka, Škótska a Írska – Karol II. a Jakub II.; jej tetou bola kráľovská princezná a oranžská princezná, Mária Henrietta Stuartová.

Politické manželstvo

Niektorí historici sú toho názoru, že Mária Lujza sa mala vydať za svojho bratranca Ľudovíta Bourbonského, francúzskeho dauphina, no listy Máriinej nevlastnej matky, ktoré sa zachovali do súčasnosti, to popierajú.
V tom období sa politické a spoločenské okolnosti v Európe neustále menili a taktiež sa viedlo niekoľko vojen. Máriin otec a strýko dohodli jej manželstvo, ktoré bolo iba politické – malo napomôcť k zlepšeniu vzájomných vzťahov medzi Francúzskom a Španielskom. Medzi týmito kráľovstvami panovalo napätie, ktoré vyplývalo aj z toho, že Máriin strýko bojoval v španielskom Holandsku. Svadba sa uskutočnila v zastúpení v zámku Fontainebleau dňa 30. augusta 1679. Ženícha zastupoval Máriin vzdialenejší bratranec, Ľudovít Armand I., princ z Conti. Svadobné a iné oslavy na počesť novej kráľovnej sa konali až do polovice septembra.

Život v Španielsku

19. novembra 1679 sa v Quintanapalle neďaleko Burgos v Španielsku uskutočnila oficiálna svadba Márie Lujzy Orleánskej a španielskeho kráľa Karola II.
Mária Lujza si ťažko zvykala na nové prostredie, najmä na veľmi prísnu španielsku etiketa, ktorá napríklad zakazovala dotýkať sa kráľovnej. Po niekoľkých neúspešných tehotenstvách, ktoré skončili potratom, začala Mária Lujza trpieť depresiami. Práve to, že sa jej nepodarilo priviesť na svet dediča trónu, bolo príčinou, prečo nebola na španielskom dvore obľúbená.
Väčšinu svojho času Mária Lujza trávila v kráľovskom zámku Alcazar v Madride, v zámku Buen Retiro a v kráľovskej rezidencii v Aranjueze južne od Madridu a bol pravdepodobne jej najobľúbenejším sídlom.

Situácia po jej smrti

Smrť Márie Lujzy hlboko zasiahla jej manžela. Niektoré dobové záznamy uvádzajú, že Mária Lujza zomrela na otravu, pričom otráviť ju mala Olympia Mancini, soissonská grófka, na príkaz kráľovnej matky Márie Anny Habsburskej, svojej svokry, pretože nebola schopná porodiť následníka trónu. Táto teória je však málo pravdepodobná, pretože obe ženy mali mať spolu veľmi dobrý vzťah a Máriu Annu smrť nevesty tiež zarmútila. Na základe historických výskumov bol pravdepodobnou príčinou smrti mladej kráľovnej zápal slepého čreva.
Krátko po smrti Márie Lujzy začal španielsky minister hľadať pre kráľa novú manželku. Najpravdepodobnejšími kandidátkami boli talianska princezná Anna Mária Medicejská a nemecká princezná Mária Anna Falcká, ktorá sa neskôr aj jeho manželkou stala.
Pendolino

Pendolino (v preklade kyvadielko) je obchodné označenie elektrických (a malého množstva dieselových) jednotiek s aktívnym naklápaním vozňovej skrine. Vďaka tomuto naklápaniu môžu prechádzať oblúky s ohľadom na celkový stav trate až o 30 percent vyššou rýchlosťou ako obyčajné vlaky. Maximálna rýchlosť týchto vlakov býva nižšia, než u vysokorýchlostných jednotiek, okolo 250 km/h. Je to dané predovšetkým ich účelom, zvýšenie cestovnej rýchlosti na existujúcich tratiach.

Vznik a vývoj koncepcie Pendolino

V 70. rokoch vyvinuli v spoločnosti Fiat Ferroviaria v Savigliane (Taliansko) koncepciu vlaku, ktorý sa naklápa v zákrutách, čo umožňuje ich prejazd vysokými rýchlosťami. Projekt sa rozšíril aj do ďalších krajín Európy a po niekoľkých úpravách pre severské prostredie s nízkymi teplotami aj do Fínska.
Prevádzka v Savigliane bola v r. 2000 odkúpená spoločnosťou Alstom, čím došlo k zmene názvu na Alstom Ferroviaria.
Naklápacie podvozky zo Savigliana boli použité i v nemeckých vlakových súpravách ICT (ICE-T) a ICT-D (ICE-TD).
Živina

Živina je látka, ktorú organizmus potrebuje a prijíma pre svoju výživu a vývin. Napr. požívatiny.
Základné živiny v potrave človeka sú tuky, cukry a bielkoviny.
Základnými živinami rastlín sú kyslík, voda, oxid uhličitý, soli, stopové prvky.
Hradlo AND-OR-INVERT

Funkcia

Hradlo AND-OR-INVERT je kombinačným logickým obvodom, odvodeným od základných hradiel hradlo AND, hradlo OR a hradlo NOT. Výstup je v log.0, ak na všetkých vstupoch ktoréhokoľvek z AND hradiel je log.1.
Táto zvláštna funkcia slúži najmä na dekódovanie adresy. Na vstupy AND hradiel sú privedené adresné vodiče, niektoré invertované a niektoré priamo; a ak nastane požadovaná kombinácia (t. j. požadovaná adresa), výstup obvodu prejde do log.0 (u pamätí a periférnych obvodov pripájaných k mikroprocesorom je povoľovací vstup obvykle konštruovaný ako invertujúci, t. j. aktívny v log.0). Rôznou kombináciou invertorov adries na jednotlivých AND členoch sa dosiahne aktivácia výstupu pri niekoľkých vybraných adresách.

Prevedenie

AND-OR-INVERT hradlo sa síce vyskytuje v bežných rodinách logických obvodov ako integrovaný obvod, ale ide o zastarané obvody. Boli plne nahradené programovateľnými logickými obvodmi PAL/GAL a vyskytujú sa aj ako zaintegrované napr. v čipsetoch matičných dosiek počítačov.
Pont-d’Ain (obec)

Polohopis

Pont-d'Ain má rozlohu 11,22 km². Najvyšší bod je položený 314 m n. m. a najnižší bod 232 m n. m.

Obyvateľstvo

Pont-d'Ain má 2571 obyvateľov (2009).
Graf vývoja obyvateľstva:
Zdroje: INSEE
Zebrzydowice (stanica)

Všeobecný prehľad

Železničná stanica Zebrzydowice, bola otvorená roku 1855
, pod vtedajším názvom Seibersdorf. Nachádza sa v nadmorskej výške 244 m n. m. Od roku 1922 niesla názov Zebrzydowice a od roku 1939 opäť Seibersdorf. Dnešný názov Zebrzydowice, získala železničná stanica pravdepodobne v roku 1945.
Medzi významné rysy tejto železničnej stanice patrí predovšetkým II. železničný koridor, čiže hlavný diaľkový železničný ťah medzi Břeclavou a Petrovicami u Karvinej, ktorý prechádza po tratiach SŽDC - trať 320 Bohumín - Petrovice u Karviné (- Zebrzydowice PLK). Práve táto trať zaisťuje významné tranzitné spojenie do Varšavy cez Zebrzydowice a Katovice.
Železničná stanica má 2 ostrovné nástupištia s prejazdnými koľajami (4 nástupištných hrán) a jedno jednostranné nástupište pri výpravnej budove. Jednotlivé nástupištia sú prepojené podchodmi.
Lucé (Orne)

Poloha

Obec má rozlohu 6,09 km². Najvyšší bod je položený 172 m n. m. a najnižší bod 128 m n. m.

Obyvateľstvo

Počet obyvateľov obce je 79 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rytmické krátenie

Rytmické krátenie alebo rytmický zákon alebo rytmické striedanie dĺžok je zmena dlhej slabiky na krátku po predchádzajúcej dlhej slabike.

Slovenčina

Je to typická vlastnosť spisovnej slovenčiny (na úrovní nárečí typická vlastnosť stredoslovenských nárečí) a typický znak, ktorý slovenčinu odlišuje napríklad od češtiny.
Rytmické krátenie sa týka jednotlivých slov (nie skupín slov). Za dlhé slabiky sa považujú nielen slabiky s dlhou samohláskou, ale aj s dvojhláskou a dlhým l a r. Skracovanie dlhej slabiky znamená, že sa dlhá samohláska mení na krátku a dvojhláska sa mení na obyčajnú samohlásku tak, že vypadne jej začiatočné i (ô sa mení na o).
Príklad: Hoci sa povie knihám, povie sa láskam a nie láskám, pretože v slove láska je prvá slabika dlhá (lebo má v strede dlhé a).
Existuje viacero výnimiek z rytmického krátenia. Podrobnosti sú uvedené v Pravidlách slovenského pravopisu (vo vydaní z roku 2000 na str. 125 ).
V Pravidlách slovenského pravopisu z roku 1991 došlo v oblasti rytmického krátenia k viacerým zmenám (presnejšie k redukcii počtu výnimiek); uvedené sú v bode 11. v úvode v KSSJ  (napr. predtým píšúci - dnes píšuci; predtým prevádzkár(eň) - dnes prevádzkar(eň), predtým kamzíčí - dnes kamzičí).
Mestská športová hala Topoľčany

Pripravovaná rekonštrukcia

V apríli roku 2017 ohlásilo mesto Topoľčany kompletnú rekonštrukciu športovej haly vrátane pristavenia ďalších dvoch tribún  . Rekonštrukcia športovej haly mala byť realizovaná v roku 2018 (počas sezóny 2018/19) a mala byť ukončená pred sezónou 2019/2020. Na športovej hale doteraz neprebehli žiadne plánované rekonštrukcie, z dôvodu nízkeho rozpočtu (3,5 milióna €).  V auguste 2019 rozhodlo MsZ o prekreslení projektu športovej haly, kde by celková cena realizácie nemala presiahnuť 2,7 milióna €.
Vlajka Guadeloupe

Vlajka Guadeloupe – oficiálnou vlajkou na Guadeloupe je vlajka Francúzska.
Používa sa aj vlajka – logo regiónu, ktorá je však neoficiálna – je to vlajka, ktorá má len lokálny a turistický charakter. Na bielom liste vlajky je umiestnené logo, kde je štylizované žlté slnko a modrý vták, na modro zelenom podklade. Pod logom je nápis REGION GUADELOUPE podčiarknutý žltým prúžkom.
Nezávislá Ľudová únia pre zrovnoprávnenie Guadeloupe navrhovala štátnu vlajku veľmi podobnú vlajke Surinamu.
Poupry

Poloha

Obec má rozlohu 14,48 km². Najvyšší bod je položený 129 m n. m. a najnižší bod 118 m n. m.

Obyvateľstvo

Počet obyvateľov obce je 105 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Čertovka

Názov

Pre Čertovku sa v minulosti používalo väčšie množstvo názvov. Po vybudovaní sa kanálu hovorilo Strouha a neskôr sa názov zvykol meniť podľa majiteľov takže sa dochovali názvy ako napríklad Venclíkovská strouha, alebo Rožmberská strouha.
Názov Čertovka je prvýkrát zaznamenaný na konci 19. storočia v roku 1892 a presný pôvod názvu je nejasný. Hovorí sa však, že je odvodený od hašterivej ženy, ktorá chodila na brehy Vltavy prať bielizeň a jedného dňa bola skupinou ľudí nazvaná prezývkou "čertovská baba". Títo ľudia na jej dom následne namaľovali podobizne siedmich čertov (podľa ktorých a tak dom začal volať) a miestu, kam žena chodila prať sa začalo hovoriť Čertovka, čo sa nakoniec rozšírilo na celý kanál. Existujú samozrejme aj iné teórie. Podľa jednej z nich sa kanál volá priamo podľa Domu u siedmich čertov, pričom názov domu nemá nič spoločné so spomínanou legendou. Podľa ďalších má nazov súvislosť s pomerne rýchlym prúdom vody v kanále v porovnaní s Vltavou,  prípadne s "čertovským" zápachom kanála z dôvodu vyústenia splaškov.
Časti, kde Čertovka preteká medzi skupinou historických budov sa hovorí Pražské Benátky.

Charakteristika a dejiny

Čertovka je umelý vodný kanál vybudovaný už v 12. storočí za účelom nahánania vody k pôvodne deviatim vodným mlynom, z ktorých sa do 21. storočia čiastočně zachovali tri. Vybudovaním kanálu tak vznikol umelý ostrov Kampa, ktorý Čertovka odděľuje od zvyšných častí pražskej Malej Strany. Celková dĺžka kanálu je 740 metrov. Kanál Čertovka sa oddeľuje od Vltavy v prostredí Malostranského nábrežia za Mostom Légií a naspäť do Vltavy sa vlieva za Karlovým mostom. Kanál bol vybudovaný rádom Maltézskych rytierov.
Z troch do dnešných dní zachovaných mlynov je najzachovalejší a najznámejší tzv. Velkopřevorský mlýn u ktorého sa zachovalo aj drevené mlynské koleso. Mlynské koleso bolo u tohto mlynu v prevádzke až do roku 1936 a funkčné je aj dnes. Samotná stavba mlynu je renesančná budova zo 16. storočia.
Ďalšie dva mlyny, ktoré sa zachovali do dnešných čias sú Mlýn Huť, u ktorého za tiež zachovalo mlynské koleso a v súčasnej dobe funguje ako kaviareň a tzv. Zlomkovský mlýn známy aj pod názvom Wedlingerovský mlýn.
Na presun ponad kanál existovala nad Čertovkou skupina mostíkov a lávok. V súčasnosti je Čertovka premostená Karlovým mostom a okrem neho piatimi menšími mostíkmi a jednou lávkou.
Hájek (Praha)

Hájek u Uhříněvsi (ako miestna časť a štvrť pod názvom Hájek) je katastrálne územie s rozlohou 294,5 ha, rozkladajúce sa na severovýchode pražskej mestskej časti Praha 22. Je tu evidovaných 12 ulíc a 130 adries. V roku 1969 sa obec Hájek stala súčasťou mesta Uhříněvsi a s ním bola v roku 1974 pripojená k Prahe.
Hájek sa nachádza na okraji Prahy. V poslednom čase tu prebieha výstavba rodinných domov.
Branovský potok

Branovský potok alebo Klokočov je potok v Podunajskej pahorkatine, na území okresu Nové Zámky. Je to ľavostranný prítok Starej Žitavy, meria 13,5 km a je tokom V. rádu.

Prameň

Preteká Hronskou pahorkatinou, pramení v časti Bešianska pahorkatina juhovýchodne od obce Veľké Lovce pod kótou 190,2 m n. m. v nadmorskej výške cca 162 m n. m. V obdobiach s dostatkom zrážok tečie od samoty Mariánska Čeľaď (cca 210 m n. m.) tri km severnejšie.
Céret (obec)

Poloha

Obec má rozlohu 37,86 km². Najvyšší bod je položený 1 440 m n. m. a najnižší bod 107 m n. m.

Obyvateľstvo

Počet obyvateľov obce je 7 583 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
1. hokejová liga SR 2007/2008

Hrací plán

Každý mal odohrať v Základnej časti 44 kôl. Družstvá boli rozčlenené podľa geografickej polohy do skupiny západ (Považská Bystrica, Ružinov, Senica, Trnava, Piešťany, Nové Zámky, Topoľčany, Prievidza) a východ (Trebišov, Spišská Nová Ves, Detva, Ružomberok, Bardejov, Banská Bystrica, Dolný Kubín, Prešov). S družstvami vo svojej skupine sa mali stretnúť stretnú 4x (2x doma, 2x vonku), s družstvami z druhej 2x (1x doma, 1x vonku). V priebehu súťaže však bolo družstvo Ružomberka zo súťaže vylúčené a tak tímy odohrali len 42 kôl. ZOK 1. hokejovej ligy v zmysle poriadku SZĽH rozhodlo o bodovom zvýhodnení družstiev zaradených geograficky do skupiny východ a to: za 1/2 Základnej časti (22. kôl) pripočítaním 3 bodov a za 2/2 Základnej časti (44. kôl) 3 bodmi.
Trevor Daley

Klubový hokej

V sezóne 2006/06 bol hráčom klubu NHL Dallas Stars. V 81 zápasoch zaznamenal 3 góly a 11 asistencií.

Reprezentácia

Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 16.
Saint-Père (Yonne)

Poloha

Obec má rozlohu 15,28 km². Najvyšší bod je položený 359 m n. m. a najnižší bod 142 m n. m.

Obyvateľstvo

Počet obyvateľov obce je 370 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vauvenargues

Poloha

Obec má rozlohu 54,31 km². Najvyšší bod je položený 1 016 m n. m. a najnižší bod 346 m n. m.

Obyvateľstvo

Počet obyvateľov obce je 956 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lyzozóm

Lyzozómy sú sférické organely s jednoduchou membránou, ktoré vznikajú v Golgiho aparáte a obsahujú enzýmy kyslých hydroláz. Slúžia na odbúravanie endogénneho a exogénneho materiálu v bunkách a bunkových štruktúrach, ktoré stratili funkčnosť. Tento jav sa označuje ako autofágia. Autofágia je normálny fyziologický proces v každej zdravej bunke. V mŕtvych, alebo nevratne poškodených bunkách membrány lyzozómov praskajú a enzýmy rozložia celý obsah bunky.
Pluto (boh)

Pluto alebo Plutón (lat. Pluto) bol starorímsky boh podsvetia - náprotivok ku gréckemu Hádovi. Bola po ňom pomenovaná bývalá planéta Pluto.
S gréckym Hádom, ktorý bol jeho predlohou, mal rad zhodných vlastností (rovnako ako on, uniesol svoju budúcu manželku Proserpinu) a jeho podsvetie taktiež vyzeralo podobne ako Hádova ríša. Vchod do neho bol podľa mýtov pri Avernskom jazere v Kampánii, odkiaľ vystupovali sírne výpary. Plutovi bol v Ríme zasvätený chrám na Martovom poli a na Fore.

Na rozdiel od Háda bol však aj bohom podzemného bohatstva, všetkých kovov a drahých kameňov, čo sa skrývali pod zemou.
Waldemar Matuška

Život a dielo

Waldemar (do roku 1975 Vladislav) Matuška sa narodil v Košiciach, detstvo prežíval v Prahe. Jeho matka, Mia Malinová (Mária Jozefa?), bola speváčkou Viedenských operetných divadiel; otcom pravdepodobne František Matuška. Vyučil sa za sklára a zároveň sa snažil vystupovať s rôznymi kapelami – spieval a hral na rozličných  hudobných nástrojoch (napr. kontrabas, banjo a gitara). V roku 1960 nahral svoju prvú pieseň Suvenýr a potom sa stal spevákom a hercom divadla Semafor, kde sa stal čoskoro jednou z jeho hviezd. Na doskách spieval sólovo aj v duete – s Karlom Štědrým, Jiřím Suchým a od roku 1961 s Evou Pilarovou, s ktorou mal najväčšie úspechy. Dvakrát vyhral Zlatého slávika (1962 a 1967), niekoľkokrát bol druhý.
Jeho popularita rástla. Začal sa objavovať vo filmoch ako herec, naspieval piesne na začiatku či konci obľúbených seriálov. Odišiel aj s Evou Pilarovou do divadla Rokoko. Potom, čo sa Eva Pilarová vrátila do Semaforu, spieval v duete s Helenou Vondráčkovou, Martou Kubišovou, Jitkou Zelenkovou a ďalšími. Popri práci v divadle sa podieľal aj na iných projektoch, v rámci ktorých naspieval duetá aj s Hanou Hegerovou a Karlom Gottom.
V roku 1976 sa oženil so speváčkou Olgou Blechovou a začal spolupracovať so skupinou K.T.O. (Kamarádi táborových ohňů). Jeho popularita bola v tej dobe veľká. Pravidelne koncertoval v zahraničí. V roku 1986 to využil a zostal aj s manželkou v USA, zabýval sa na Floride. Komunistické úrady potom zakázali hrať jeho skladby, zlikvidovali jeho platňu "Jsem svým pánem", ktorá mala vyjsť, v seriáli Chalupáři bol zmazaný jeho hlas, zostala len hudba, v Rozpacích kuchaře Svatopluka bolo odstránené jeho meno z titulkov. Waldemar Matuška zatiaľ v USA usporiadaval koncerty pre krajanov a vydával tu ďalšie platne.
Na Floride zostal aj po roku 1989, kedy v Česko-Slovensku padla komunistická vláda a nastala renesancia ním spievaných skladieb. Česko ale často navštevoval a občas aj vystupoval až do roku 2009, aj keď vzhľadom na pokročilý vek musel počet vystúpení obmedziť.
Herzeele

Poloha

Obec má rozlohu 17,17 km². Najvyšší bod je položený 26 m n. m. a najnižší bod 4 m n. m.

Obyvateľstvo

Počet obyvateľov obce je 1 478 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Treslon

Poloha

Obec má rozlohu 3,97 km². Najvyšší bod je položený 197 m n. m. a najnižší bod 97 m n. m.

Obyvateľstvo

Počet obyvateľov obce je 200 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vielmur-sur-Agout

Polohopis

Vielmur-sur-Agout má rozlohu 11,61 km². Najvyšší bod je položený 195 m n. m. a najnižší bod 145 m n. m.

Obyvateľstvo

Vielmur-sur-Agout má 1425 obyvateľov (2009).
Graf vývoja obyvateľstva:
Zdroje: INSEE
Poix (Marne)

Poloha

Obec má rozlohu 14,72 km². Najvyšší bod je položený 211 m n. m. a najnižší bod 159 m n. m.

Obyvateľstvo

Počet obyvateľov obce je 82 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ireligiozita

Ireligiozita je chýbanie, ľahostajný postoj, odmietanie alebo nepriateľstvo voči náboženstvu/zbožnosti.
Ireligiozita môže zahŕňať niektoré formy teizmu, v závislosti na náboženskom kontexte; napríklad v Európe 18. storočia bol stelesnením ireligiozity deizmus, zatiaľčo v dnešnej Východnej Ázii zdieľaný termín v zmysle "ireligiozity" alebo "nenáboženstva", s ktorým sa väčšina východoázijskej populácie stotožňuje, znamená skôr nečlenstvo v jednom z inštitucionalizovaných náboženstiev (akým je budhizmus a kresťanstvo), a nie nevyhnutne neviera v tradičné ľudové náboženstvá, kolektívne reprezentované čínskym ľudovým náboženstvom (šen-tao) a japonským šintoizmom (šintó; oboje znamená "cesty bohov").
Podľa globálnej štúdie Pew Research Center z roku 2012, ktorá zahŕňala 230 štátov a oblastí, 16% svetovej populácie nie je spojených so žiadnym náboženstvom. V roku 2060 by podľa ich projekcií mal počet neveriacich narásť o viac ako 35 miliónov, no celkové percento poklesnúť na 13%, pretože svetová populácia bude rásť rýchlejšie.
S ohľadom na medzikultúrne štúdie sa predpokladá počas 21. storočia ústup sekularizmu v dôsledku toho, že viera a plodnosť majú pozitívnu koreláciu, zatiaľčo sekularizmus a plodnosť negatívnu.

Ľudské práva

V roku 1993 Výbor pre ľudské práva OSN vyhlásil, že článok 18 Medzinárodného paktu o občianskych a politických právach "chráni náboženské, nenáboženské a ateistické presvedčenia, rovnako ako právo nevyznávať žiadne náboženstvo alebo vieru." Výbor ďalej vyhlásil, že "sloboda mať alebo prijať náboženstvo alebo vieru nevyhnutne znamená slobodu si náboženstvo alebo vieru vybrať, vrátane práva človeka vymeniť náboženstvo či vieru za inú alebo prijať ateistický pohľad na svet." Signatári dohovoru majú zakázané "použitie hrozieb, fyzickej sily alebo sankcií v podobe trestu na presvedčovanie veriacich alebo neveriacich" aby odvolali svoju vieru alebo ju zmenili.
Väčšina západných demokracií chráni náboženskú slobodu, a má v značnej miere zahrnuté vo svojich právnych systémoch, že tí, ktorí neveria alebo zachovávajú vieru majú garantovanú slobodu myslenia.
Povšimnutiahodná výnimka z nejednoznačnosti, explicitne povoľujúca nevieru, je článok 36 Ústavy Čínskej ľudovej republiky (prijatý v roku 1982), ktorý deklaruje, že "Žiadny štátny orgán, verejná organizácia alebo človek nemôže presviedčať občanov k viere alebo neviere v akékoľvek náboženstvo; ani nemôže diskriminovať občanov, ktorí veria alebo neveria v akékoľvek náboženstvo." Článok 46 Čínskej Ústavy z roku 1978 bol ešte jednoznačnejší. Uvádzal, že "Občania sa tešia slobode veriť v náboženstvo, a slobode neveriť v náboženstvo a propagovať ateizmus."

Bez denominácie

Osoba alebo organizácia bez denominácie nie je viazaná k žiadnej konkrétnej alebo špecifickej náboženskej denominácii. Termín je používaný v kontexte viacerých vier, zahŕňajúcich džinizmus, bahaizmus, zoroastrizmus, unitariánsky univerzalizmus, paganizmus, kresťanstvo, islam, judaizmus, hinduizmus, budhizmus a Wicca. Je v protiklade voči náboženskej denominácii.
Jozef Karol Viktorin

Životopis

Pochádzal z rodiny moravského roľníka a grófskeho záhradníka Antona Viktorina a Alžbety, rodenej Ernstovej. 
Študoval teológiu v trnavskom biskupskom seminári, v roku 1847 bol vysvätený za kňaza. Pôsobil ako kaplán v Senici a v Trstíne. Zúčastnil sa na slovenskom povstaní v roku 1848, za čo bol od mája do decembra väznený v Bratislave. Po prepustení z väzenia pôsobil v Skalici, v Starom Budíne, od roku 1866 bol farárom vo Vyšehrade. Spolupracoval so Slovenskými národnými novinami Štúrovcov, s Jánom Palárikom začal v roku 1858 vydávať almanach Concordia, ktorý svojím názvom "Svornosť" poukazoval na poslanie slúžiť jednote národa, upevňovať spisovnú slovenčinu a odstraňovať konfesionalizmus ako prekážku v zjednotení národných a kultúrnych síl. Spolu s Palárikom okolo seba sústredili slovenských vzdelancov, v roku 1850 vytvorili finančnú zbierku na podporu založenia Matice slovenskej.
Venoval sa vydavateľskej činnosti, vydával práce Andreja Sládkoviča, Jána Hollého, Jonáša Záborského), venoval sa aj prekladu (napr. spis Tomáša Kempenského O nasledovaní Krista z roku 1867),  korešpondencii s literátmi Jánom Palárikom a Jonášom Záborským, s českými, ruskými, maďarskými a nemeckými učencami. Od roku 1863 bol čestným členom Charkovskej univerzity. bol nositeľom viacerých vyznamenaní za národné zásluhy, napríklad ruský Rad sv. Anny II. stupňa.
Majstrovstvá sveta v bandyhokeji mužov 2013

B divízia

Sapa Arena, Vetlanda
Bellon

Poloha

Obec má rozlohu 9,13 km². Najvyšší bod je položený 124 m n. m. a najnižší bod 53 m n. m.

Obyvateľstvo

Počet obyvateľov obce je 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE